EkBass/fiwiki-20250220-pages-articles huggingface dataset:
Aleksei Mihnov

Aleksei Pavlovitš Mihnov (, , s. 31. elokuuta 1982 Kiova, Ukrainan SNT, NL) on venäläinen jääkiekkoilija. Hänellä on myös Ukrainan kansallisuus. Kaudella 2023–2024 Mihnov edustaa Ranskan toisella sarjatasolla pelaavaa Albatros de Brestiä. ==Pelaajaura== Mihnovin ammattilaisura alkoi Venäjän toiseksi korkeimmalla sarjatasolla Vysšaja Ligassa THK Tverissä vuonna 2000. Edmonton Oilersin vuoden 2000 NHL:n varaustilaisuuden ensimmäisellä kierroksella. Seuraava kausi kului HK Dynamo Moskovassa. Ensimmäinen kokonainen kausi Venäjän mestaruussarjassa oli 2002–2003, jolloin hän pelasi HK Sibir Novosibirskissä. Kaudella 2004–2005 Mihnov siirtyi Lokomotiv Jaroslavliin. Mihnovilla oli vaikeuksia siirtyä Pohjois-Amerikkaan, sillä Lokomotiv ei ollut päästää häntä sopimuksesta. Kaudeksi 2006–2007 Mihnov pääsi viimein siirtymään Edmonton Oilersiin. Mihnov sai kuitenkin kahden ottelun jälkeen komennuksen farmiin, missä hän pelasi AHL-joukkue Wilkes-Barre/Scranton Penguinsissä. AHL:ssä hän pelasi 27 ottelua ja palasi loppukaudeksi takaisin Venäjälle ja Lokomotiviin. Mihnov pelasi Lokomotivissa yhteensä seitsemän kautta. Kaudeksi 2011–2012 hän siirtyi Metallurg Magnitogorskiin ja sieltä seuraavaksi kaudeksi Atlantiin. Atlantissa Mihnov pelasi kahden kauden ajan ja siirtyi sen jälkeen Avtomobilist Jekaterinburgiin. ==Lähteet== ==Aiheesta muualla== * * Luokka:Venäläiset jääkiekkoilijat Luokka:Ukrainalaiset jääkiekkoilijat Luokka:Edmonton Oilersin varaamat pelaajat Luokka:Vuonna 1982 syntyneet Luokka:Elävät henkilöt
Cibona Zagreb

Košarkaški klub Cibona Zagreb on kroatialainen koripalloseura. Seura sijaitsee Zagrebissa ja joukkue osallistuu vuosittain myös Adrianmeren liigaan. Aikaisemmin se pelasi myös Euroliigassa. Joukkue on Kroatian menestynein koripalloseura. Seuran kotiareena on nimetty kuuluisan kroatialaisen koripalloilijan, Dražen Petrovićin mukaan. Nimi Cibona tulee latinasta ja tarkoittaa hyvää ruokaa. Seuran pääsponsoreina toimiikin 4 suurta elintarvikeyritystä. ==Mestaruudet== * Kroatian Liiga (16) 1992, 1993, 1994, 1995, 1996, 1997, 1998, 1999, 2000, 2001, 2002, 2004, 2006, 2007, 2009, 2010, 2012 * Kroatian Cup (7) 1995, 1996, 1999, 2001, 2002, 2009, 2013 * Jugoslavian Liiga (3) 1982, 1984, 1985 * Jugoslavian Cup (8) 1969, 1980, 1981, 1982, 1983, 1985, 1986, 1988 * Euroliiga (2) 1985, 1986 * Saporta Cup (2) 1982, 1987 * Korać cup (1) 1972 * Adrianmeren liiga (1) 2014 ==Entisiä pelaajia== *Krešimir Ćosić *Dražen Petrović *Gordan Giriček *Zoran Planinić ==Aiheesta muualla== *Virallinen kotisivu *Joukkue Euroliigan sivuilla Luokka:Kroatialaiset koripalloseurat Luokka:Zagrebin urheilu Luokka:Vuonna 1946 perustetut urheiluseurat
HMS Diomede (D92)

HMS Diomede (viirinumero D92) oli Britannian kuninkaallisen laivaston Danae- luokan kevyt risteilijä, joka palveli toisessa maailmansodassa ilmatorjuntaristeilijänä. == Valmistus == Alus tilattiin Barrow-in-Furnessista Vickersiltä, missä köli laskettiin 3. kesäkuuta 1918. Alus laskettiin vesille 28. huhtikuuta 1919, minkä jälkeen se hinattiin Devonportin telakalle viimeistelytöitä varten ja siksi alus saatiin palvelukseen vasta lokakuussa 1922.Whitley s. 76 == Palvelus == Palvelukseen otettaessa alus liitettiin Kiinan asemalle 5. kevyt risteilijäviirikköön, mistä se siirrettiin Uuden Seelannin osastoon 21. lokakuuta 1925. Alus oli Uuden Seelannin vesillä aina vuoteen 1935 lukuun ottamatta huoltoa 1929–1930. Alus oli hetken 4. risteilijäviirikössä Itä-Intiassa olleen poliittisen kriisin vuoksi. HMNZS Achilles vapautti aluksen siirrettäväksi huoltoon 31. maaliskuuta 1936, jolloin se palasi Kuninkaallisen laivaston suoraan valvontaan. Alus vietti loppuajan ennen toista maailmansotaa reservissä ja joukkojenkuljetustehtävissä. Toisen maailmansodan alkaessa alus liitettiin Kotilaivaston 7. risteilijäviirikköön tehtävänään Pohjanmeren valvonta. Alus siirrettiin 1940 Pohjois-Amerikan ja Länsi-Intian asemalle 8. risteilijäviirikköön. Alus valtasi 15. joulukuuta 1940 Tampicon edustalla saksalaisen saarronmurtajan Idarwaldin. Alus siirrettiin 1942 Etelä-Atlantin osastoon ja edelleen Länsi-Afrikkaan, jona aikana alus oli Rosythissa huollettavana 22. heinäkuuta 1942 – 24. syyskuuta 1943. Palvelukseen palattuaan alus oli koululaivana. Alus siirrettiin 1945 reserviin majoitusalukseksi. Se myytiin BISCOlle 5. huhtikuuta 1946 ja se saapui Arnott Youngin Dalmuirin telakalle 13. toukokuuta 1946 romutettavaksi. ==Lähteet== * * * === Viitteet === Luokka:Kuninkaallisen laivaston Danae-luokan risteilijät Luokka:Vickersin valmistamat alukset Luokka:Yhdistyneen kuningaskunnan toisen maailmansodan risteilijät
Nihel Chikhrouhou

Nihel Chikhrouhou (, s. 5. tammikuuta 1987) on tunisialainen judoka, joka voitti ensimmäisen mestaruutensa Afrikan naisjunioreiden mestaruuskisoissa vuonna 2005. Hän voitti myös Afrikan naisten mestaruuden yli 78 kiloisten sarjassa vuonna 2008.JudoInside.com Viitattu 23.3.2009 Chikhrouhou osallistui ensimmäisiin olympialaisiinsa vuonna 2008, jossa hän hävisi toisella karsintakierroksellaan eteläkorealaiselle Kim Na- Youngille.http://web.archive.org/web/20080907221833/http://results.beijing2008.cn/WRM/ENG/BIO/Athlete/3/217533.shtml ==Lähteet== Luokka:Tunisialaiset judokat Luokka:Vuonna 1987 syntyneet Luokka:Elävät henkilöt
Slim Agrebi

Slim Agrebi (s. 12. huhtikuuta 1974) on tunisialainen judoka, joka voitti Afrikan-mestaruuden avoimessa sarjassa vuonna 1996. Samoissa kisoissa hän sijoittui kolmanneksi yli 95 kiloisten sarjassa.JudoInside.com Viitattu 23.3.2009 Lisäksi Agrebi voitti pronssia vuoden 1995 judon maailmancupissa. ==Lähteet== Luokka:Tunisialaiset judokat Luokka:Vuonna 1974 syntyneet Luokka:Elävät henkilöt
Juri Omeltšenko

Juri Omeltšenko (, s. 6. syyskuuta 1971) on ukrainalainen suunnistaja ja maailmanmestari. Hän edustaa ruotsalaista OK Orionia. Omeltšenko voitti MM- kultaa Saksan Detmoldissa 1995. Hän on voittanut kaksi MM-hopeaa: 2003 pitkällä matkalla ja 2004 sprintissä. EM-kilpailuista Omeltšenko on voittanut kahdesti hopeaa ja kerran pronssia. Suunnistuksen maailmancupin kokonaiskilpailussa Omeltšenko sijoittui kuudenneksi vuonna 2002. Maailmancupin osakilpailun hän on voittanut Gävlessä, Ruotsissa 1998 ja Lausannessa, Sveitsissä 2002. == Lähteet == * Juri Omeltšenko Runners World of O -tietokannassa Luokka:Ukrainalaiset suunnistajat Luokka:Vuonna 1971 syntyneet Luokka:Elävät henkilöt
Valentin Bianki

Valentin Lvovitš Bianki (, 18. helmikuuta 1857 Moskova – 10. tammikuuta 1920 Pietari) oli venäläinen lintutieteilijä. Bianki toimi Venäjän keisarillisen tiedeakatemian eläintieteen instituutin lintuosaston johtajana vuosina 1896–1920. Hän julkaisi suuren määrän kirjoituksia lintujen taksonomiasta ja venäläisten tutkijoiden Aasian-retkiltä keräämistä linnuista. Hän itse lienee käynyt ainakin Gansussa Länsi-Kiinassa M.M. Berezovskin kanssa vuosina 1884–1887. Bianki nimesi linnuista tiibetinsirkun (Emberiza koslowi) ja pikkukiinantimalin (Babax koslowi).ITIS Kuuluisa lastenkirjailija Vitali Bianki oli Valentin Biankin poika. == Kirjoituksia == * The birds of Gansu expedition of G.N. Potanin 1884–1887, yhdessä Berezovskyn kanssa (1891) * Orthoptera and Pseudoneuroptera of the Russian Empire and adjacent countries, yhdessä Georgij Georgiewitsch Jacobsonin kanssa (1905) * Scientific results of the N.M. Przewalski expeditions to Central Asia, neljäs osa (1905) * Catalogue of the known Species of Alaudidae or Family of Larks, with a table showing the geographical distribution and a key to the genera, yhdessä Jacobsonin kanssa (1907) * Materials for an avifauna of Mongolia and East Tibet, joka pohjautui P.K. Kozlovin johtaman Mongolian-Sichuanin retkeen (1907) * Colymbiformes u Procellariiformes, le premier volume de la Faune de la Russie et des pays limitropes (1911) * The fauna of Russia, ensimmäinen osa (1911–1913) * Instruction for collecting birds, their eggs and nests (1909) == Lähteet == * Venäjän Tiedeakatemian lintuosaston historia * Muistokirjoitus (The Ibis 64.) === Viitteet === Luokka:Venäläiset ornitologit Luokka:Vuonna 1857 syntyneet Luokka:Vuonna 1920 kuolleet
Mats Nyby

Mats Bertil Nyby (17. marraskuuta 1946 Pietarsaari – 11. toukokuuta 2021 Pietarsaari) oli suomalainen SDP:tä edustanut poliitikko. Hän oli kansanedustaja Vaasan vaalipiiristä vuosina 1983–1999. Nyby toimi pitkään kotikaupunkinsa Pietarsaaren paikallispolitiikassa ja muun muassa kaupunginvaltuuston puheenjohtajana vuosina 1983–1996. Vuonna 2008 hän sai kaupunkineuvoksen arvonimen. Koulutukseltaan Nyby oli kansakoulunopettaja ja opinto-ohjaaja. Ennen siirtymistään politiikkaan hän työskenteli opettajana Pietarsaaren kaupungilla. ==Lähteet== == Aiheesta muualla == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pietarsaaren kaupunginvaltuutetut Luokka:Vaasan vaalipiiri Luokka:Suomalaiset opettajat Luokka:Vuonna 1946 syntyneet Luokka:Vuonna 2021 kuolleet
Abdessalem Arous

Abdessalem Arous (s. 14. tammikuuta 1979) on tunisialainen judoka, joka sijoittui toiseksi Afrikan-mestaruuskisojen alle 81 kiloisten sarjassa vuonna 2000.JudoInside.com Viitattu 23.3.2009 Vuotta myöhemmin Arous sijoittui kolmanneksi Afrikan mestaruuskisoissa samassa sarjassa. ==Lähteet== Luokka:Tunisialaiset judokat Luokka:Vuonna 1979 syntyneet Luokka:Elävät henkilöt
Hermopeli

Hermopeli oli visailuohjelma, jota esitettiin Nelosella vuosina 2003–2004. Se perustuu Endemolin Heartbeat-ohjelmaformaattiin. Pelissä ei ole juontajaa. Vuonna 2015 Britanniassa alettiin esittää samantapaista visailuohjelmaa 1000 Heartbeats. ==Pelin idea== Kilpailijan seurana ei ollut juontajaa, yleisöä eikä teknistä kuvausryhmää. Kilpailija joutui olemaan yksin modernissa ja ääni- ja näköeristetyssä tilassa, jossa hänen oli vastattava tietokoneen hänelle esittämiin monivalintakysymyksiin. Vastausaikaa kuhunkin kysymykseen oli 400 sydämenlyöntiä. Mitä levollisempi kilpailija oli, sitä alhaisempi oli syke- ja vastausaika. Apuvälineinä kilpailijalla oli puhelimia, joilla hän pystyi soittamaan kenelle tahansa henkilölle ja pyytämään apua oikeiden vastausten löytämiseksi. Mitä useampaan kysymykseen kilpailija ehti vastata, sitä suuremman voittopotin hän pystyi keräämään itselleen. Palkintona oli kymmenia tuhansia euroja. ==Katso myös== * Luettelo suomalaisista visailuohjelmista Luokka:Visailuohjelmat Luokka:Suomalaiset televisio-ohjelmat
Madoka Natsumi

Madoka Natsumi (, s. 2. heinäkuuta 1978 Abashiri, Hokkaidō) on japanilainen uransa lopettanut maastohiihtäjä. Natsumi oli vuonna 2007 kotikisoissaan Sapporon MM-kilpailuissa viides naisten sprintissä. Kaksi vuotta myöhemmin Liberecin MM-kilpailuissa hän sijoittui neljänneksi parisprintissä parinaan Masako Ishida. Olympialaisissa Natsuimin paras sijoitus on Salt Lake Citystä vuonna 2002 saavutettu sprintin 12:s sija. Maailmancupissa Natsumilla on noussut palkintokorokkeelle kerran: hän oli kolmas vuonna 2008 Tukholman sprintissä. ==Lähteet== * Luokka:Japanilaiset maastohiihtäjät Luokka:Vuonna 1978 syntyneet Luokka:Elävät henkilöt
Makrem Ayed

Makrem Ayed (s. 15. syyskuuta 1973) on tunisialainen judoka, joka voitti Afrikan-mestaruuden judossa vuonna 1996 alle 60-kiloisten sarjassa.JudoInside.com Viitattu 23.3.2009 Ayed on voittanut muun muassa Afrikan kisat -turnauksen alle 60-kiloisten sarjan vuonna 1999 ja Saksan avoimet vuonna 2000 Bonnissa, alle 60-kiloisten sarjassa. ==Lähteet== Luokka:Tunisialaiset judokat Luokka:Vuonna 1973 syntyneet Luokka:Elävät henkilöt
Miniatyyrihevonen

Miniatyyrihevonen on hevostyyppi, johon kuuluvat rodut ja kannat ovat erittäin pienikokoisia. Miniatyyrihevosrotuja on useita ja niitä on erityisesti Euroopassa ja Amerikoissa. Miniatyyrihevosiksi lasketaan yleensä alle 86–97 cm korkeat hevoset, mutta määritelmä vaihtelee rotujärjestöittäin. Vaikka miniatyyrihevoset ovat erittäin pienien ponien kokoisia, niiden rakenne voi olla rodusta riippuen myös hevosmainen. Monet hevostyyppiä jalostavat miniatyyrihevosjärjestöt laskevat eläimensä hevosiksi. Miniatyyrihevosroduissa esiintyy erittäin paljon erilaisia värejä ja kuvioita. Miniatyyrihevosten rotujärjestöjä kantakirjoineen on maailmanlaajuisesti kymmeniä. Osa järjestöistä pyrkii jalostamaan hevostyyppiä, osa ponityyppiä.“The Top 20 Miniature Horse Registries” , viitattu 19.11.2009 ==Ulkonäkö ja ominaisuudet== Miniatyyrihevosten ihanteellinen ulkonäkö on kuin täydellinen pienoisversio normaalikokoisesta hevosesta tai ponista. Jotkin rodut tähtäävät tietyn hevosrodun, esimerkiksi arabianhevosen pienoisversioon. Joissain miniatyyriroduissa sisäsiitos on johtanut rakennevirheiden yleisyyteen. Esimerkiksi AMHA:n (American Miniature Horse Association) mukaan ihanteellinen miniatyyrihevonen on piirteiltään, mittasuhteiltaan ja rakenteeltaan täydellinen täysikokoisen hevosen pienoisversio. Miniatyyrihevosten katsotaan olevan hyväluonteisia ja tulevan hyvin toimeen ihmisten kanssa. Tästä syystä niitä pidetään usein lemmikkeinä ja joskus myös näkövammaisten apueläiminä opaskoirien tapaan. Miniatyyrihevosilla on kuitenkin kaikki hevosen vaistot, ja niitä tulisi kohdella hevosina. Useimmat miniatyyrihevoset ovat melko kestäviä ja elävät keskimääräistä pidempään, yleensä noin 25-35-vuotiaiksi.“Miniature Horse Facts” ==Katso myös== * Amerikanminiatyyrihevonen * Falabella * Pienhevonen * Poni ==Lähteet== ==Aiheesta muualla== *Rehndahl-kotieläinpihan falabellojen kotisivu *American Miniature Horse Association *American Miniature Horse Registry *Miniature Horse Information Center *The Miniature Horse Informational Guide *International Museum of the Horse Luokka:Hevostyypit
Masako Ishida

Masako Ishida (, s. 5. marraskuuta 1980 Bihoro, Hokkaidō) on japanilainen maastohiihtäjä. Ishida kilpaili aikuisten arvokilpailuissa ensimmäisen kerran Val di Fiemmen MM-kilpailuissa 2003. Hän oli Sapporon MM-kilpailuissa 2007 kolmastoista 30 kilometrin yhteislähtökilpailussa. Vuonna 2009 Liberecin MM- kilpailuissa hän sijoittui neljänneksi parisprintissä parinaan Madoka Natsumi. Hän oli lisäksi kahdeksas 10 kilometrin perinteisen hiihtotavan kilpailussa ja neljästoista yhdistelmäkilpailussa. Vancouverin olympialaisissa 2010 hän sijoittui 30 kilometrin perinteisen hiihtotavan yhteislähtökilpailussa viidenneksi. Oslon MM-kilpailuissa 2011 hän oli yhdistelmäkilpailussa yhdestoista ja Val di Fiemmen MM-kilpailuissa 2013 sekä yhdistelmäkilpailussa että 30 kilometrin perinteisen yhteislähdössä kymmenes. Sotšin olympialaisissa 2014 hän sijoittui yhdistelmäkilpailussa kymmenenneksi ja 10 kilometrin perinteisen kilpailussa 15:nneksi. Falunin MM-kilpailuissa 2015 hän oli 10 kilometrin vapaan hiihtotavan kilpailussa seitsemäs. Lahden MM-kilpailuissa 2017 hän sijoittui yhdistelmäkilpailussa kymmenenneksi. Pyeongchangin olympialaisissa 2018 Ishida sijoittui 30 kilometrin perinteisen hiihtotavan yhteislähtökilpailussa kymmenenneksi, 15 kilometrin yhdistelmäkilpailussa 14:nneksi ja 10 kilometrin vapaan hiihtotavan kilpailussa 18:nneksi. Oberstdorfin MM-kilpailuissa 2021 hän oli 30 kilometrin perinteisen hiihtotavan yhteislähtökilpailussa yhdestoista. Viestissä Japani on Ishidan mukana ollessa sijoittunut parhaimmillaan seitsemänneksi Liberecin MM- kilpailuissa 2009. Planican MM-kilpailuissa 2023 hän oli 30 kilometrin yhteislähtökilpailussa kahdestoista. Maailmancupissa Ishida on ollut kahdesti palkintopallilla kolmantena: vuonna 2009 Trondheimin 30 kilometrin perinteisen hiihtotavan yhteislähtökisassa ja vuonna 2017 Pyeongchangissa 15 kilometrin yhdistelmähiihtokisassa. == Lähteet == * == Aiheesta muualla == *Ishidan henkilökohtainen blogi Luokka:Japanilaiset maastohiihtäjät Luokka:Vuonna 1980 syntyneet Luokka:Elävät henkilöt
Youssef Badra

Youssef Badra (s. 5. heinäkuuta 1984) on tunisialainen judoka, joka on kaksinkertainen judon Afrikan-mestari alle 81-kiloisissa. Hän on voittanut myös Tunisian-mestaruuden vuonna 2006, sekä sijoittui toiseksi maailman sotilasmestaruuskisoissa vuonna 2007.JudoInside.com Viitattu 23.3.2009 ==Lähteet== ==Aiheesta muualla== * Olympics at Sports-Reference.com Luokka:Tunisialaiset judokat Luokka:Vuonna 1984 syntyneet Luokka:Elävät henkilöt
Johannes Snellman

Johannes Snellman (4. joulukuuta 1885 Helsinki – 1. toukokuuta 1961 Tukholma) oli suomalainen lintutieteilijä ja taidemaalari. Johannes Snellmanin isä Herman Snellman oli pappi, joka toimi Lontoossa merimiespappina kymmenen vuotta. Perhe muutti 1890-luvun alkupuolella Korppooseen. Snellman opiskeli vuosisadan vaihteessa Turun Reaalilyseossa, mutta lopetti koulun kesken 1902 ja meni sen sijaan opiskelemaan taidetta Turun piirustuskouluun ja Helsingin Ateneumiin. Isä-Snellman sai kirkkoherran viran Jomalan seurakunnasta Ahvenanmaalla, ja myös Johannes muutti sinne. 1918 rovasti Snellman muutti Pernajan kirkkoherraksi. Johannes jäi asumaan Ahvenanmaalle 1930-luvulle saakka, minkä jälkeen hän asui vuoroin Helsingin seudulla ja Porvoossa. 1943 hän muutti Ruotsiin Tukholman seudulle ja sai myöhemmin Ruotsin kansalaisuuden. Kesänsä hän kuitenkin vietti usein Pernajan saaristossa. Johannes Snellman oli itseoppinut lintutieteilijä. Hän oli ensimmäisiä suomalaisia lintujen rengastajia ja sai renkaita Johan Axel Palménilta 1913. Hän rengasti yhteensä 5 900 lintua vuosina 1913–1933, muun muassa Suomen ensimmäiset merikotkat vuonna 1917. Hän oli haukkametsästäjä ja metsästi muuttohaukalla ainakin variksia (muuttohaukka pesi vielä tuolloin Ahvenanmaalla). Snellman oli erinomainen konservaattori, joka sai oppinsa Korpogårdin isännältä Arthur Eklundilta. Hän täytti lintuja muun muassa Ruotsin luonnonhistorialliselle museolle. Ahvenanmaan maakuntamuseossa on noin 200 Snellmanin täyttämää lintua.Suomen luonnontieteellisten kokoelmien ja museoiden kartoitus (2006) Maakotka oli hänen taiteellinen innoittajansa, ja jo vuonna 1907 hän, yhdessä nuoremman veljensä Helgen kanssa, järjesti hevosenraadon Jettbölen vuorelle Jomalaan ja tarkkaili piilokojusta haaskalla käyviä maakotkia.artnet, Snellmanin kotkamaalaus Johannes Snellman perusti vuonna 1927 Suomen ja Pohjoismaiden ensimmäisen lintuaseman Eckerön Signilskäriin. Hän toimi aseman ensimmäisenä päätoimisena havainnoitsijana ja rengastajana 1927–1932. Snellman kirjoitti useita lintutieteellisiä artikkeleita Ornis Fennicaan. Hänen puolisonsa oli Karin Snellman, o.s. Colliander. == Lähteet == * Stjernberg, Torsten 1988: Johannes Snellman – rengastuksen edelläkävijä Suomessa. Lintumies 6. 1988 s. 268–277. LYL. Artikkelin verkkoversio. === Viitteet === Luokka:Suomalaiset ornitologit Luokka:Suomalaiset taidemaalarit Luokka:Vuonna 1885 syntyneet Luokka:Vuonna 1961 kuolleet
Kuudes aisti (visailuohjelma)

Kuudes aisti oli perjantaisin Yle TV1:llä esitettävä visailuohjelma, jota juonsi urheilutoimittaja Tapio Suominen. Kuudes aisti oli hieman samantapainen kuin MTV3:lla esitetty Power of 10. Pelissä täytyy veikata, tietääkö Suomen kansasta yli vai alle 50 % esimerkiksi, kuka on Suomen pääministeri. Pelissä pitää veikata oikein kuuteen kysymykseen, ja jokaisesta oikeasta veikkauksesta pääsee aina pidemmälle matkalle. Päämatkana on matka maailman ympäri. ==Aiheesta muualla== * Ylen Kuudes aisti -sivut Luokka:Visailuohjelmat Luokka:2000-vuosikymmenen suomalaiset kilpailuohjelmat
Luettelo Suomen virallisen albumilistan ykkösistä vuonna 1998

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 1998. Viikko Artisti/yhtye Levy Levy-yhtiö 1 Era Era Mercury/Polygram 2 Daze Superheroes Epic/Sony 3 Era Era Mercury/Polygram 4 Apulanta Singlet 1993–1997 Levy-Yhtiö 5 Apulanta Singlet 1993–1997 Levy-Yhtiö 6 Apulanta Singlet 1993–1997 Levy-Yhtiö 7 Soundtrack Titanic Sony Classical/Sony 8 Céline Dion Let’s Talk About Love Columbia/Sony 9 Soundtrack Titanic Sony Classical/Sony 10 Madonna Ray of Light Maverick/WEA 11 Madonna Ray of Light Maverick/WEA 12 Madonna Ray of Light Maverick/WEA 13 Ismo Alanko Säätiö Pulu Poko 14 J. Karjalainen Laura Häkkisen silmät Poko 15 J. Karjalainen Laura Häkkisen silmät Poko 16 J. Karjalainen Laura Häkkisen silmät Poko 17 J. Karjalainen Laura Häkkisen silmät Poko 18 J. Karjalainen Laura Häkkisen silmät Poko 19 Kaija Koo Operaatio jalokivimeri WEA 20 Kaija Koo Operaatio jalokivimeri WEA 21 J. Karjalainen Laura Häkkisen silmät Poko 22 Modern Talking Back for Good Hansa/BMG 23 Modern Talking Back for Good Hansa/BMG 24 Modern Talking Back for Good Hansa/BMG 25 Modern Talking Back for Good Hansa/BMG 26 Modern Talking Back for Good Hansa/BMG 27 Modern Talking Back for Good Hansa/BMG 28 Modern Talking Back for Good Hansa/BMG 29 Modern Talking Back for Good Hansa/BMG 30 Modern Talking Back for Good Hansa/BMG 31 Modern Talking Back for Good Hansa/BMG 32 Scooter No Time to Chill Edel/K-Tel 33 Scooter No Time to Chill Edel/K-Tel 34 Scooter No Time to Chill Edel/K-Tel 35 Scooter No Time to Chill Edel/K-Tel 36 Scooter No Time to Chill Edel/K-Tel 37 Scooter No Time to Chill Edel/K-Tel 38 Manic Street Preachers This Is My Truth Tell Me Yours Epic/Sony 39 Manic Street Preachers This Is My Truth Tell Me Yours Epic/Sony 40 Stratovarius Destiny T&T;/Next Stop 41 Stratovarius Destiny T&T;/Next Stop 42 Phil Collins ...Hits WEA/Warner Music 43 CMX Vainajala Herodes/EMI 44 CMX Vainajala Herodes/EMI 45 Dire Straits Sultans of Swing: The Very Best of Dire Straits Universal 46 Dire Straits Sultans of Swing: The Very Best of Dire Straits Universal 47 Apulanta Aivan kuin kaikki muutkin Levy-Yhtiö 48 Metallica Garage Inc. Vertigo/Polygram 49 E-Type Last Man Standing Stockholm Records/Polygram 50 E-Type Last Man Standing Stockholm Records/Polygram 51 E-Type Last Man Standing Stockholm Records/Polygram 52 E-Type Last Man Standing Stockholm Records/Polygram 53 E-Type Last Man Standing Stockholm Records/Polygram == Katso myös == == Lähteet == * Musiikkituottajat → Tilastot → Suomen virallinen lista → Albumit 1998 Albumilista 1998
Saporta Cup

Saporta Cup oli koripallosarja, joka toimi vuosina 1967–2002. Sarjassa jokaisen Euroopan maan mestarit pelasivat toisiaan vastaan. Historian saatossa sarjalla oli monta nimeä: * 1967–1991 Euroopan cup-voittajien cup * 1992–1996 Euroopan Cup * 1997–1998 EuroCup * 1999–2002 Saporta Cup Nimi Saporta Cup annettiin sarjalle, kun Real Madrid Balonceston johtaja Raimundo Saporta kuoli. 2001–2002 kauden jälkeen sarja sulautettiin Korać Cupin kanssa yhteen ja nimettiin ULEB Cupiksi. == Loppuottelut == Vuosi Pelipaikka Voittaja Toinen Lopputulos Euroopan Cup voittajien Cup 1967 Varese/Tel Aviv Pallacanestro Varese Maccabi Tel Aviv B.C. 77–67 & 67–68 1968 Ateena AEK Ateena BC Slavia VŠ Praha 89–82 1969 Wien Slavia VŠ Praha Dinamo Tbilissi 80–74 1970 Lyon/Napoli Partenope Napoli Vichy Basket 60–64 & 87–65 1971 Pietari/Milano Olimpia Milano BK Spartak Pietari 56–66 & 71–52 1972 Thessaloniki Olimpia Milano KK Crvena zvezda Jugoslavia 74–70 1973 Thessaloniki BK Spartak Pietari KK Split Jugoslavia 77–62 1974 Udine KK Crvena zvezda Jugoslavia BVV Brno 86–75 1975 Nantes BK Spartak Pietari KK Crvena zvezda Jugoslavia 63–62 1976 Torino Olimpia Milano ASPO Tours 88–83 1977 Palma de Mallorca Pallacanestro Cantù Radnički Belgrado Jugoslavia 87–86 1978 Milano Pallacanestro Cantù Virtus Bologna 84–82 1979 Poreč Pallacanestro Cantù Den Bosch 83–73 1980 Milano Pallacanestro Varese Pallacanestro Cantù 82–82/90–88 1981 Rooma Pallacanestro Cantù FC Barcelona 86–82 1982 Bryssel Cibona Zagreb Jugoslavia Real Madrid 88–88/96–95 1983 Palma de Mallorca Victoria Libertas Pesaro AS Villeurbanne- Lyon 111–99 1984 Oostende Real Madrid Olimpia Milano 82–81 1985 Grenoble FC Barcelona Zalgiris Kaunas 77–73 1986 Caserta FC Barcelona Victoria Libertas Pesaro 101–86 1987 Novi Sad Cibona Zagreb Jugoslavia Victoria Libertas Pesaro 89–74 1988 Grenoble CSP Limoges Joventut Badalona 86–86/96–89 (ap) 1989 Pireus Real Madrid Juventus Caserta 102–102/119–113 (ap) 1990 Firenze Virtus Bologna Real Madrid 79–74 1991 Geneve PAOK Thessaloniki BC CB Zaragoza 76–72 Euroopan Cup 1992 Nantes Real Madrid PAOK Thessaloniki BC 65–63 1993 Torino Aris Thessaloniki BC Efes Pilsen Istanbul 50–48 1994 Lausanne Olimpija Ljubljana Baskonia Vitoria 91–81 1995 Istanbul Benetton Treviso Baskonia Vitoria 94–86 1996 Vitoria Baskonia Vitoria PAOK Thessaloniki BC 88–81 EuroCup 1997 Nikosia Real Madrid Scaligera Verona 78–64 1998 Belgrad Zalgiris Kaunas Olimpia Milano 82–67 Saporta Cup 1999 Zaragoza Benetton Treviso Pamesa Valencia 64–60 2000 Lausanne AEK Ateena BC Kinder Bologna 83–76 2001 Varsova Maroussi BC Élan Chalon 74–72 2002 Lyon Montepaschi Siena Pamesa Valencia 81–71 ==Aiheesta muualla== *ULEB Eurocup Luokka:Koripallosarjat
Cap Arcona

Cap Arcona oli saksalainen linjalaiva, joka liikennöi 1920- ja 1930-luvuilla Hampurista Buenos Airesiin. Toisen maailmansodan lopulla alus upposi 3. toukokuuta 1945 Lyypekinlahdella ilmahyökkäyksessä. Laivan upotessa sai surmansa arviolta 4 500 henkeä.The Cap Arcona, the Thielbek and the Athen. Archive.org Cap Arconan uppoaminen on eräs historian pahimmista laivaturmista. Se vaati esimerkiksi noin kolme kertaa enemmän kuolonuhreja kuin Titanicin uppoaminen. == Historia == 27 561 tonnia painava Cap Arcona laskettiin vesille vuonna 1927. Se oli aikanaan suurin Etelä-Amerikkaan liikennöinyt saksalaisalus. Vuonna 1940 se otettiin Kriegsmarinen käyttöön Itämerelle. Laiva esitti RMS Titanicia vuonna 1943 kuvatussa propagandaelokuvassa Titanic. Vuoden 1945 alussa Cap Arcona osallistui operaatio Hannibaliin eli sotilaiden ja siviilien evakuoimiseen etenevien venäläisjoukkojen tieltä läntiseen Saksaan. Operaation aikana Cap Arconalla kuljetettiin lähes 26 000 henkilöä. == Uppoaminen == Ennen uppoamistaan Cap Arconaan oli lastattu Neuengammen ja eräiden muiden keskitysleirien vankeja. Lyypekinlahdella se joutui Britannian ilmavoimien Hawker Typhoon-koneiden hyökkäyksen kohteeksi. Hyökkäyksen seurauksena laiva syttyi palamaan ja upposi vieden mukanaan noin 4 500 henkeä. Vain muutamat laivassa olleista keskitysleirivangeista selvisivät onnettomuudesta. == Lähteet == * Cap Arcona === Viitteet === == Aiheesta muualla == Luokka:Linjalaivat Luokka:Uponneet matkustaja-alukset Luokka:Blohm + Vossin valmistamat alukset Luokka:Vuoden 1945 onnettomuudet
Kupletti (visailuohjelma)

Kupletti oli vuosina 2008–2009 Yle TV2:lla esitetty lasten musiikkivisailuohjelma viides- ja kuudesluokkalaisille. Juontaja ja vetäjä kisassa oli Teppo Karell. Kupletissa kaksi kolmen hengen joukkuetta keräsivät nuotteja laulamalla ja tietämällä tuttuja lastenlauluja. Ensimmäisenä joukkueena kilpaili punapaitainen joukkue, joka oli nimeltään Trio Hessu. Toisena joukkueena kilpaili keltapaitainen joukkue, jonka nimi oli Laten Pumppu. Kilpailun lopussa nuotit laitettiin nuottiviivastolle, jossa ne muodostivat tunnetun lastenlaulun melodian. Enemmän nuotteja kerännyt joukkue pääsi ensiksi arvaamaan, mistä laulusta on kyse. Luokka:2000-vuosikymmenen suomalaiset kilpailuohjelmat Luokka:2000-vuosikymmenen suomalaiset musiikkiohjelmat Luokka:Visailuohjelmat Luokka:Yle TV2:n televisio-ohjelmat
Colosseum (doom-yhtye)

Colosseum oli suomalainen Riihimäeltä kotoisin ollut funeral doom -yhtye, joka perustettiin vuonna 2006. Yhtye julkaisi kolme levyä Firebox Recordsin kautta. Lisäksi Colosseum teki demon, jonka voi ladata kotisivuilta.http://www.colosseumdoom.com/ Yhtye ilmoitti lopettavansa toimintansa kitaristinsa ja laulajansa Juhani Palomäen kuoltua toukokuussa 2010. Colosseumin viimeiseksi jäänyt albumi, jonka nauhoitustyöt päättyivät keväällä 2010, julkaistiin vuonna 2011. __notoc__ ==Jäsenet== *Juhani Palomäki (28. heinäkuuta 1977 – 15. toukokuuta 2010) – laulu, kitara *Olli Haaranen – kitara *Janne Rämö – basso *Sameli Köykkä – rummut == Julkaisut == * Chapter 1: Delirium (2007) * Chapter 2: Numquam (2009) * Chapter 3: Parasomnia (2011) ==Lähteet== ==Aiheesta muualla== * Yhtyeen viralliset kotisivut * Luokka:Suomalaiset doom metal -yhtyeet
Erkki Haukioja

Erkki Arvo Juhani HaukiojaFacta2001, WSOY 1982, 5. osa, palsta 558 (s. 14. heinäkuuta 1941 Pori) on suomalainen ekologi ja emeritusprofessori. Haukioja opiskeli Turun yliopistossa, josta hän valmistui luonnontieteiden kandidaatiksi 1965, filosofian kandidaatiksi 1968, lisensiaatiksi 1968 ja väitteli tohtoriksi 1970. Väitöskirjan aiheena oli pajusirkun pesyekoko.Haukioja, E. 1970. Clutch size of the reed bunting Emberiza schoeniclus. - Ornis Fennica 47: 101-135. Hän toimi Turun yliopiston eläintieteen professorina 1980–2005. Hän on ollut vierailevana tutkijana Australiassa, Kanadassa ja Yhdysvalloissa. Haukiojan pääasiallinen tutkimuskohde on ollut puita käyttävien hyönteisten ja puiden vuorovaikutus. Hän on toiminut Suomen Akatemian akatemiaprofessorina 1. elokuuta 1994 – 31. heinäkuuta 1999 ja 1. elokuuta 2000 – 31. heinäkuuta 2005.Suomen Akatemia Haukioja valittiin Suomalaisen Tiedeakatemian jäseneksi vuonna 1981. == Lähteet == * Erkki Haukiojan kotisivu ===Viitteet=== Luokka:Suomalaiset ornitologit Luokka:Suomalaiset eläintieteilijät Luokka:Suomalaiset ekologit Luokka:Turun yliopiston matemaattis-luonnontieteellisen tiedekunnan professorit Luokka:Vuonna 1941 syntyneet Luokka:Elävät henkilöt Luokka:Suomalaiset professorit
Jalkafetisismi

Jalkafetisismi tarkoittaa jalkoihin kohdistunutta seksuaalista kiinnostusta. Jalkafetisisti kiihottuu nähdessään mieltymystensä mukaisia jalkoja ja jalkateriä. Fetisismi voi kohdistua niin paljaisiin kuin puettuihiinkin jalkoihin. Fetisismiin liittyy yleensä jalkojen koskettelu, suutelu tai haistelu. == Lähteet == == Aiheesta muualla == * Luokka:Fetisismi
Hassen Bengamra

Hassen Bengamra (s. 2. syyskuuta 1959) on tunisialainen judoka, joka sijoittui kolmanneksi vuoden 1979 välimeren kilpailuissa Splitissä, Jugoslaviassa, alle 71-kiloisten sarjassa.JudoInside.com Viitattu 23.3.2009 ==Lähteet== Luokka:Tunisialaiset judokat Luokka:Vuonna 1959 syntyneet Luokka:Elävät henkilöt
Keisarinelämänlanka

Keisarinelämänlanka (Ipomoea nil) on koristeena kasvatettu köynnöskasvi. Se on tropiikissa monivuotinen, mutta lauhkeilla alueilla sitä kasvatetaan yksivuotisena.backyard Gardener Suomen ilmastossa sitä esikasvatetaan sisätiloissa jo maalis-huhtikuusta alkaen, jotta se ehtii kukkia ennen syyshalloja.Viherlandia Kasvi kestää kylmää 7–10 asteeseen asti. == Ulkonäkö ja koko == Keisarinelämänlangan varret voivat kasvaa 2–5-metrisiksi. Lehdet ovat muodoltaan herttamaisia, ja yli 10 cm halkaisijaltaan. Hyvissä olosuhteissa lehdistöstä tulee hyvin runsas. Kukat ovat suppilon muotoiset. Yksittäinen kukka kestää vain muutaman päivän, mutta kasvi tuottaa kierteisiä nuppuja niin paljon, että kukkia riittää pitkään. Villin muodon kukka vaihtaa väriä vanhetessaan: se on aamulla sininen ja illansuussa vaaleanpunainen.Aluka Kukan halkaisija on tyypillisesti 5-8 senttimetriä. Keisarinelämänlanka aukoo kukkiaan loppukesästä aamuyöllä. Heureka Keisarinelämänlangasta on jalostettu puna- ja sinikukkaisia lajikkeita, joissa on usein valkoisia raitoja.TWINERS: Morning glories, moonflowers, and their relatives Horticulture magazine == Levinneisyys ja kasvupaikka == Keisarinelämänlangan alkuperäisestä levinneisyydestä on erilaisia käsityksiä. Se on levinnyt viljelykarkulaisena lähes kaikkialle tropiikkiin ja laajoille alueille lauhkeassa ilmastossa.Place of origin and dispersion of Ipomoea nil Sitä kuvataan japanilaisessa taiteessa jo 1100-luvulla, eikä ole varmaa, miten se on levinnyt Japaniin asti jo niin varhain.Austin et al: A putative tropical American plant, Ipomoea nil (Convolvulaceae), in pre-Columbian Japanese art Se tarvitsee aurinkoisen kasvupaikan, kiipeilytukea kuten ristikon ja humuspitoisen kasvualustan. == Lähteet == == Aiheesta muualla == * Suomen Lajitietokeskus: Keisarinelämänlanka – Ipomoea nil * ITIS: Ipomoea nil Luokka:Elämänlangat Luokka:Japanilainen kulttuuri
Nöyrin palvelijanne

Nöyrin palvelijanne () on vuonna 2003 valmistunut draamaelokuva, jonka on ohjannut Alain Corneau. Elokuva perustuu Amélie Nothombin samannimiseen kirjaan, ja se on saanut useita eurooppalaisia elokuvapalkintoja muun muassa parhaasta naisnäyttelijästä. Elokuvan pääosaa esittää Sylvie Testud. ==Tarina== Tarina alkaa, kun viisivuotiaana Belgiaan muuttanut Amélie palaa aikuisena Japaniin, missä on viettänyt varhaislapsuutensa. Hän pyrkii ja pääsee töihin japanilaiseen yritykseen kääntäjäksi. Ylpeä ja itsetietoinen Amélie käyttäytyy esimiehensä mielestä sopimattomasti, joten hänet alennetaan. Amélie ei suostu nöyrtymään vaikka tietää häneltä sitä odotettavan, ja kärsii ylpeänä alennuksen toisensa jälkeen päätyen moninaisten, toinen toistaan surkeampien tehtävien kautta lopulta vessansiivoojaksi. ===Näyttelijät=== ==Lähteet== Luokka:Ranskalaiset draamaelokuvat Luokka:Vuoden 2003 ranskalaiset elokuvat Luokka:Vuoden 2003 japanilaiset elokuvat Luokka:Japanilaiset draamaelokuvat
Guaramidit

GuaramiditNimi "guaramidit" on nykynimitys, jonka on ottanut käyttöön professori Cyril Toumanoff. Georgialaiset historioitsijat eivät ole yleisesti hyväksyneet sitä, mutta sitä käytetään yleisesti esimerkiksi englanninkielisessä kirjallisuudessa. olivat Iberian (eli Georgian itäosan Kartlin) kuningassuvun Khosroiani-dynastian nuorempi haara. He hallitsivat Iberian ruhtinaina (erismtavari) vuosina 588–627, 684–748 ja 779/780–786. Kolme dynastian ruhtinasta sai Bysantin keisarilliselta hovilta kuropalates- arvonimen. Dynastian perusti Guaram I (hallitsi 588–n. 590), joka oli Khosroiani-kuningas Vakhtang I Gorgasalin ja hänen bysanttilaisen Helene- vaimonsa pojanpoika. Klardžetin ja Džavakhetin ruhtinaskunnat periytyivät sukuhaarassa. Guaramidit olivat avioliiton kautta sukua Georgian muille johtaville ruhtinassuvuille: Khosroiani-, Nersiani- ja Bagrationi-suvuille. Guaram III:n (hallitsi 779/780–786) tyttären avioliitto maanpakoon lähteneen Bagratuni-prinssi Vasakin kanssa loi uuden Bagrationi-dynastian, josta tuli lopulta Georgian viimeinen ja pisimpään vallassa pysynyt hallitsijasuku. Kun guaramidi-suku sammui 700-luvun loppuun mennessä, suvun Bagrationi-serkut pääsivät valtaan noustuaan keräämään perintönsä guaramidien aiemmilta läänityksiltä. Georgialainen 900-luvun kronikoitsija Sumbat Davitis-dze kirjoittaa teoksessaan Bagratidien historia virheellisesti (tai tahallaan), että guaramidit olivat bagratideja, jotka saapuivat Pyhältä maalta asettuakseen asumaan Georgiaan ja Armeniaan. == Iberian ruhtinaat guaramidi- dynastiasta == *Guaram I (588–n. 590) *Stepanoz I (n. 590–627) *Guaram II (684-n. 693) *Guaram III (n. 693–n. 748) *Stepanoz III (779/780–786) == Lähteet == * * * === Viitteet === Luokka:Georgian aateli Luokka:Hallitsijasuvut
FedEx Expressin lento 80

FedEx Expressin rahtilento 80 Kiinan Kantonista oli laskeutumassa Naritan kansainväliselle lentoasemalle Tokiossa Japanissa 22. maaliskuuta 2009, kun se miehistön tekemän virheen johdosta tuhoutui. Kone oli laskeutumiskiidon loppuvaiheessa, kun se perämiehen liian suuren ohjausliikkeen johdosta pompahti kiitotiestä. Vasen laskuteline toimi suunniteltujen rajojen ulkopuolella ja siirsi liike-energiaa siipeen, joka murtui. Kone syttyi palamaan ja kaatui vasemmalle kyljelleen. Se liukui kiitotien vasemman puoleiselle nurmikentälle päätyen ylösalaisin. Onnettomuudessa menehtyi koneen kaksihenkinen miehistö. Onnettomuus oli ensimmäinen FedEx Expressin rahtilentokoneelle sattunut vakava onnettomuus (1997 FedExin samantyyppinen kone putosi Alaskassa lentäjän virheen johdosta, mutta kuolemantapauksilta vältyttiin) ja ensimmäinen vakava onnettomuus Naritan lentoasemalla. Turmakone oli rakennettu vuonna 1994 alun perin Delta Air Linesille. Vuonna 2006 Federal Express osti koneen ja muunsi matkustajalentokoneeksi rakennetun koneen rahtikoneeksi. ==Lähteet== Luokka:Vuoden 2009 lento-onnettomuudet Luokka:Lento-onnettomuudet Japanissa
Kansallistietäjä

Kansallistietäjä oli Yle TV1:llä vuonna 2008 esitetty tietokilpailu, jossa etsittiin Suomen Kansallistietäjää. Kilpailun juontajana oli Haluatko miljonääriksi? -ohjelmasta tuttu Lasse Lehtinen. ==Taustaa== Kansallistietäjä oli kahdeksanosainen tietokilpailu, jossa radiokarsintojen perusteella seulotut kilpailijat kamppailivat cup-muotoisesti, kunnes voittaja selvisi. Yhdessä jaksossa aina kaksi tietäjää kilpaili toisiaan vastaan ja voittaja pääsi jatkoon. Kansallistietäjän tuli tietää itsenäisen Suomen historian, juhlan ja arjen asioita. Kansallistietäjä ei ollut trivia-ässä eikä nippelitieteen maisteri, vaan häneltä edellytettiin laaja-alaista suomalaisuuden tuntemusta. Kansallistietäjän titteliä tavoitteli 16 kilpailijaa muun muassa. Iistä, Helsingistä, Oulusta, Vaasasta, Joensuusta ja Tampereelta. ==Kilpailun kulku== Kilpailu oli cup-muotoinen, ja siinä käytiin neljä kierrosta. ===Ottelun rakenne=== Ottelun aloittaja arvottiin. * Paikkakuntakysymys, molemmille kilpailijoille oma vastaparin paikkakunnasta * Oma kysymys kummallekin kilpailijalle hänen itse valitsemastaan aiheesta. Saman aiheen voi valita ottelun aikana vain yhden kerran. Huom! koskee myös kysymyksiä 6. ja 7. Antaa joko 0 tai 1 pistettä. * Kuten edellä. * Jokeri. Molemmille yhteinen. Kysymykseen liittyy esiintyjä tai esine. * Yhteinen 2-osainen kysymys häviöllä olevan kilpailijan valitsemasta aiheesta. Tasatilanteessa aiheen valitsee host. Toinen vastaa kirjallisesti ja toinen suullisesti. Antaa joko 0, 1 tai 2 pistettä. * Yhteinen 3-osainen kysymys häviöllä olevan kilpailijan valitsemasta aiheesta. Tasatilanteessa aiheen valitsee host. Toinen vastaa kirjallisesti ja toinen suullisesti. Antaa joko 0, 1, 2 tai 3 pistettä. * Viimeinen tikki. Kuva- tai ääniaihe. Toinen vastaa kirjallisesti ja toinen suullisesti. Oikeasta vastauksesta +2 pistettä, väärästä -1 piste. Jos kilpailija jättää vastaamatta, hän saa 0 pistettä. Max. pistemäärä 11 pistettä. Tasapisteissä jatkokysymys, jonka aihealueen juontaja valitsee. ===Aihealueet=== Yhteensä yhdeksän, joista kahdeksan valinnaisia ja yksi pakollinen. ====Valinnaiset==== * Me ollaan sankareita – julkkikset, taiteilijat, poliitikot, keksijät, sotilaat jne. henkilöt * Ruisleipää – arjen ilmiöitä eri vuosikymmeniltä * Taidetta koteihin – taiteet, kirjallisuus, tutkimus * Rillumarei – suomipop, suomi-filmi, iskelmä, manserock * Kilpakentillä ja katsomoissa – tulosurheilu * Raha ja markkinat – firmat, brändit, bisnesmiehet, ulkomaankauppa * Maailma ja me – kv. vertailut, suomalaiset maailmalla, ulkomaalaiset Suomessa * Lomasuuntana Suomi – matkailu, maantiede, luonto ====Pakollinen==== * Viimeinen tikki – elävät kuvat ja ääni, joista kysytään mitä, missä, milloin, kuka tms. ==Finalistit ja voittajat== Kaksinkamppailu eteni niin, että voittaja jatkoi. Kuusitoista muuttui kahdeksaksi, kahdeksan neljäksi, neljä kahdeksi, ja nämä kaksi kohtasivat lopulta Kansallistietäjä-finaalissa. ===Vuosi 2008=== * Finalistit: Sami Mäntymäki, Seinäjoki ja Timo Haimila, Lappeenranta. Voittaja: Timo Haimila, Kansallistietäjä 2008. ==Aiheesta muualla== * YLEN Kansallistietäjä -sivut Luokka:Visailuohjelmat
Mihail Suțu

Mihail Suțu (, 1784 Konstantinopoli – 12. kesäkuuta 1864 Ateena) oli fanariootteihin kuuluvan Sútsosin suvun jäsen. Hän oli Mihai Suțun veljenpoika. Hän toimi Moldovan ruhtinaana 12. kesäkuuta 1819 – 29. maaliskuuta 1821. Luokka:Moldovan ruhtinaat Luokka:Vuonna 1784 syntyneet Luokka:Vuonna 1864 kuolleet
Taylor Hanson

Jordan Taylor Hanson (s. 14. maaliskuuta 1983 Tulsa, Oklahoma) on yksi Hanson- yhtyeen jäsenistä ja lauluntekijöistä. Taylor laulaa suurimmassa osassa yhtyeen kappaleista ja soittaa kosketinsoittimia. Lisäksi Taylor soittaa joissain yhtyeen lauluissa ja keikoilla pianoa, kitaraa, rumpuja ja lyömäsoittimia. Taylor laulaa myös Tinted Windows -yhtyeessä, jonka muut jäsenet ovat Adam Schlesinger (Fountains of Wayne), James Iha (Smashing Pumpkins) ja Bun E. Carlos (Cheap Trick). S-Curve Records julkaisee Tinted Windowsin ensimmäisen levyn 21. huhtikuuta 2009. ==Elämäkerta== Taylor Hanson on toinen Hansonin perheen seitsemästä lapsesta ja keskimmäinen Hanson-yhtyeen muodostavista veljeksistä. Taylor Hanson avioitui kesäkuussa 2002 Natalie Anne Bryantin kanssa. Parilla on viisi lasta: Jordan Ezra (s. 2002) Penelope Anne (s. 2005) River Samuel (s. 2006), Viggo Moriah (s. 2008) ja Wilhelmina Jane (s. 2012). ==Lähteet== Luokka:Yhdysvaltalaiset laulajat Luokka:Yhdysvaltalaiset kosketinsoittajat Luokka:Vuonna 1983 syntyneet Luokka:Elävät henkilöt
Montanan lento-onnettomuus 2009

Montanan lento-onnettomuus vuonna 2009 tapahtui 22. maaliskuuta 2009 kello 14.27 paikallista aikaa Buttessa Montanan osavaltiossa Yhdysvalloissa. Bert Mooneyn lentokenttää lähestynyt Pilatus PC-12 -mallinen yksimoottorinen kevyt matkustajalentokone putosi hautausmaalle noin 150 metrin päähän lentokentästä ja syttyi maahansyöksyssä tuleen, jolloin kaikki koneessa olleet saivat surmansa. Koneessa oli ohjaaja ja 13 matkustajaa, joista seitsemän oli lapsia. Kyseessä oli kolme tuttavaperhettä lapsineen.https://www.nytimes.com/2009/03/25/us/25crash.html Kone oli kuljettamassa heitä hiihtomatkalle. Onnettomuuden syystä ei syyskuussa 2009 ollut vielä varmuutta. Koneen oli määrä lentää Orovillen kentältä (KOVE) Gallatinin kentälle (KBZN), mutta tuntemattomasta syystä sen ohjaaja pyysi ja sai luvan poiketa reitiltä ja laskeutua Butteen (KBTM). Alustavasti onnettomuuden syyksi epäiltiin ylikuormaa. Vaikka koneessa olikin matkustajia yli hyväksytyn määrän (joka olisi ollut kaksi lentäjää ja yhdeksän matkustajaa), se ei sinänsä riitä selittämään onnettomuutta. Tutkijat ovat kiinnittäneet huomiota onnettomuuden samankaltaisuuteen vain kuukautta aiemmin sattuneen Colgan Airin onnettomuuden kanssa. Näkyvyys oli onnettomuushetkellä hyvä, mutta lämpötila oli nollan vaiheilla ja jään muodostuminen siipiin on ollut mahdollista. == Lähteet == Lento-onnettomuus 2009 Luokka:Vuoden 2009 lento-onnettomuudet Luokka:Lento-onnettomuudet Yhdysvalloissa
Jānis Vanags

Jānis Vanags (s. 25. toukokuuta 1958 Liepāja) on Latvian evankelis- luterilaisen kirkon arkkipiispa. Jānis Vanagsin vanhemmat olivat opettajia, ja opiskeltuaan kemiaa Latvian yliopistossa Riiassa Vanagsistakin tuli opettaja. Hänet erotettiin kemian- ja luonnontieteenopettajanvirastaan uskonsa vuoksi vuonna 1985. Loppuvuoden hän työskenteli Riian viemäriverkostossa ja pesi rautatieaseman ikkunoita sekä opiskeli teologiaa. Joulukuussa 1985 Vanags vihittiin papiksi ja hänet määrättiin Saldusin piiriin, jossa hän kaitsi useita seurakuntia. Perestroikan ja glasnostin myötä 1987–1989 kirkkoon alettiin suhtautui myönteisemmin, ja tänä aikana Vanagsin seurakunnissa kirkossakäyvien määrä yli kuusinkertaistui. Vuonna 1993 arkkipiispa Kārlis Gailītis kuoli auto-onnettomuudessa ja Vanags valittiin hänen seuraajakseen. Vanags uudelleenvalittiin vuonna 1996, ja hän sai 85 prosenttia piispainkokouksen äänistä. Vanags on myös Latvian oikeusministeriön uskonnollisten oikeuksien avustaja. Jānis Vanags vastustaa naispappeutta eikä ole arkkipiispana vihkinyt naisia papeiksi (arkkipiispa on ainoa henkilö Latvian luterilaisessa kirkossa, joka voi vihkiä pappeja). Latvian luterilainen kirkko vihki naisia papeiksi 1975–1986 ja vuodesta 1989 Vanagsin arkkipiispuuteen asti. Vuosien 1992 ja 1993 taitteessa Latvian luterilainen kirkko oli vaarassa hajota naispappeuskysymyksen vuoksi, ja Vanags on myöhemmin arvellut, että pääsyy hänen valintaansa arkkipiispaksi oli hänen kantansa naispappeuteen. Latvian luterilaisessa kirkossa on tällä hetkellä kuusi naispappia, jotka vihittiin virkoihinsa ennen Vanagsin arkkipiispuutta. Vanagsin kanta on, että he voivat jatkaa työtänsä. Vanags on ollut luterilaisen maailmanliiton neuvoston jäsen kolme vuotta, ja hän on sanonut, että maailmanliitto painostaa jopa lahjuksin jäsenkirkkojaan sallimaan naispappeuden. Jānis Vanags pitää homoseksuaalisuutta syntinä. Hänen mukaansa kirkon on autettava homoseksuaaleja eheytymään ja että homoseksuaali, joka ei kadu suuntautumistaan, ei voi olla kirkon työntekijä eikä tulla ehtoolliselle. Vanags on arvioinut, että Latvian luterilaisen kirkon suosion romahdus neuvostoaikana johtui luterilaisen kirkon 1800-luvun ja 1900-luvun alun aikana kehittyneestä liiallisesta vapaamielisyydestä. Vanags on lisäksi sanonut, että eurooppalaisten lähetystyöntekijöiden pitäisi kääntää katseensa takaisin Eurooppaan, joka pitäisi jälleen evankelioida. Vanags on Missouri-synodin Fort Waynessä sijaitsevan yliopiston kunniatohtori. Vanags on naimisissa ja hänellä on kolme lasta. == Lähteet == * * Luokka:Latvialaiset papit Luokka:Luterilaiset arkkipiispat Luokka:Vuonna 1958 syntyneet Luokka:Elävät henkilöt
Fenno Optiikka

Fenno Optiikka on suomalaisten optikkoyrittäjien muodostama ja omistama optikkoliikeketju, joka tarjoaa optikkoalan palveluita ja merkkituotteita. Ketju on perustettu kesällä 2008, kun englantilainen Specsavers osti Keskolta Tähti Optikko -ketjusta 31 liikettä, ja ketjuun kuuluneet yksityiset yrittäjät halusivat jatkaa toimintaansa riippumattomina yrityksinä.http://www.taloussanomat.fi/kotimaa/2008/06/13/specsavers-suututti- optikkoyrittajat/200816049/12 Ketjun maahantuonti- ja logistiikkayritys on Fenno Optical Oy. Fenno Optical Oy on Suomen Optisen Alan Tukkukauppiaat ry:n jäsenyritys (SOAT)http://optometria.fi/?act=38 ja kuuluu Suomalaisen Työn Liittoon. Sille on myönnetty Avainlippu-tunnus. Suurin osa vähittäisliikkeistä kuuluu Suomen Optikkoliikkeiden Liitto ry:hyn (SOL). ==Lähteet== ==Aiheesta muualla== *Fenno Optiikka -ketjun kotisivu Luokka:Suomalaiset optikkoliikkeet
Kaiken takana oli pelko

Kaiken takana oli pelko: Kuinka Viro menetti historiansa ja miten se saadaan takaisin on Imbi Pajun ja Sofi Oksasen toimittama artikkelikokoelma Viron historian vaiheista neuvostovallan aikana. Kirjoittajina on useita asiantuntijoita ja todistajia eri maista, muun muassa Aigi Rahi-Tamm, Tauno Tiusanen, Jukka Rislakki, Jüri Reinvere, Ivo Juurvee ja Anne Applebaum. == Artikkelit == Toomas Hendrik Ilves rinnastaa kirjassa Venäjän toimet Virossa siihen, kun Antiikin Ateena tappoi kaikki miehet pienessä ja uhmakkaassa Meloksen saarivaltiossa ja myi lapset ja naiset orjiksi. Sofi Oksanen on kirjoittanut kirjaan seksuaalivähemmistöille omistetun osan. == Julkistamistilaisuus == Julkistamistilaisuudessa Sanomatalossa Helsingin ydinkeskustassa oli yleisöä noin 300 henkeä. Kirjan julkistamistilaisuuden aikana järjestettiin myös pienimuotoiset mielenilmaukset ja vastamielenilmaukset. Johan Bäckmanin Suomen Antifasistisen Komitean mielenilmaus sai taakseen viisitoista henkeä. Heidän mielestään kirjassa oli unohdettu venäläinen näkökulma kokonaan, koska kirjaan ei ollut huolittu mukaan yhtäkään venäläistä historioitsijaa. Sanomatalon edessä pidettiin vastamielenosoitus, jossa oli kourallinen väkeä. == Vastaanotto ja arviot == Jarmo Virmavirta arvioi, että Kaiken takana on pelko sivuuttaa ”Viron ihmeen” eli virolaisuuden ja itsenäisyystahdon säilymisen miehityksen ajan yli ja samaistaa liikaa Venäjän Neuvostoliittoon. Teos ei ole myöskään uskottava väittäessään, ettei Suomessa olisi tiedetty, mitä Virossa oli tapahtunut ja tapahtui. Toisaalta Virmavirta myöntää artikkelikokoelman olevan ”vavahduttava lukukokemus”. Helsingin Sanomien arvioijan Oula Silvennoisen mielestä nykysuomalaisten on aiheellista lukea Kaiken takana on pelko. Se käsittelee aihettaan hyvin monesta näkökulmasta, joskaan ei tuo esiin virolaisten kommunistien eikä neuvostovallan myötäilijöiden ääntä. Vaikka kirja näennäisesti käsittelee vain Viroa, se kertoo koko ajan myös suomalaisista. Pentti Holappa arvioi, että teoksen tärkein tavoite on elvyttää virolaisten kansallista muistia. Suomalaisille se tarjoaa kiinnostavaa tietoa muun muassa setojen pienestä vähemmistöstä. Holappa ihmetteli myös, kuinka Bäckmanin kaltaiset ihmiset ”kehtaavat puolustella vuosikymmeniä jatkuneen Venäjän sisäisen terrorin perinnettä”. == Lähteet == == Aiheesta muualla == * Sofi Oksasen haastattelu Kaiken takana oli pelko -teoksesta, Kirjastokaista video * Oula Silvennoinen: Kiistelty Viro-kirja kertoo paljon myös suomalaisista. Helsingin Sanomat 23.3.2009. * Jarmo Virmavirta: Neuvostomiehitys . Uusi Suomi 24.3.2009. * Pekka Lilja: Kaiken takana oli pelko. Savon sanomat 24.3.2009. Luokka:Viron historia Luokka:Vuoden 2009 kirjat Luokka:Suomalaiset tietokirjat
Zac Hanson

Zachary Walker ”Zac” Hanson (s. 22. lokakuuta 1985 Arlington, Virginia) on yhdysvaltalainen muusikko, joka kuuluu Hanson-yhtyeeseen. Hän soittaa suurimmaksi osaksi rumpuja ja laulaa, mutta soittaa muutamassa yhtyeen kappaleessa myös pianoa ja kitaraa. ==Elämäkerta== Hanson syntyi Virginiassa, mutta kasvoi Tulsassa, Oklahomassa. Hän perusti vanhempien veljiensä Isaacin ja Taylorin kanssa Hanson-yhtyeen vuonna 1992. Yhtyeen menestys alkoi toukokuussa 1997 julkaistusta albumista Middle of Nowhere. Zac Hanson meni naimisiin Kathryn Rebecca ”Kate” Tuckerin kanssa 3. heinäkuuta 2006 Atlantassa, Georgiassa. Pariskunnalla on kolme lasta, vuosina 2008 ja 2013 syntyneet pojat sekä 2010 syntynyt tytär. ==Lähteet== ==Aiheesta muualla== Luokka:Yhdysvaltalaiset laulajat Luokka:Yhdysvaltalaiset rumpalit Luokka:Vuonna 1985 syntyneet Luokka:Elävät henkilöt